**«Այն կողմում»** (ռուս.՝ «По ту сторону»), խորհրդային գեղարվեստական ֆիլմ, որը նկարահանել է ռեժիսոր Ֆեոդոր Ֆիլիպովը 1958 թվականին։

Սյուժե
------

1921 թվական։ Կոմերիտականներ Մատվեևը և Բեզայսը, որոնք ժամանել են Չիտա, որն այդ ժամանակ Հեռավորարևելյան հանրապետության մայրաքաղաքն էր, ստանում են առաջադրանք՝ անցնել ճակատային գիծը դեպի սպիտակների թիկունք և հասնել անուչինո գյուղում գտնվող պարտիզանական շտաբին։ Խաբարովսկում Մատվեևը ցանկանում է հանդիպել կոմերիտուհի Լիզայի հետ, որին սիրահարված է, սակայն ճանապարհին նա կորցնում է ոտքը ծանր վնասվածքի հետևանքով։ Լիզան հրաժարվում է Մատվեևից՝ իմանալով նրա հաշմանդամության մասին, բայց նրան հավատարմորեն սիրում է Վարյա անունով աղջիկը, որին նա փրկել էր անարխիստների ձեռքից։ Մատվեևը զոհվում է պարեկային գնդակից՝ քարոզչական թռուցիկներ փակցնելու ժամանակ։

Դերերում
--------

* Վսևոլոդ Սաֆոնով – *Անտոն Մատվեև*
* Յուրի Պուզիրյով – *Վիկտոր Բեզայս*
* Լյուդմիլա Կասատկինա – *Վարյա*
* Եվգենի Շուտով – *զինվոր*
* Վլադիմիր Եմելյանով – *Նիկոլա*
* Սերգեյ Ֆիլիպով – *Մայբա, անարխիստ*
* Ելենա Մուրատովա – *Լիզա*
* Գրիգորի Բելով – *բժիշկ*
* Սերգեյ Կալինին – *Ժուկանով*
* Վադիմ Զախարչենկո – *Սպիտակ գվարդիայի սպա*
* Ալեքսանդր Լեբեդև – *անարխիստ (լուսագրերում նշված չէ)*

Նկարահանող խումբ
----------------

* Բեմադրող նկարիչ՝ Եվգենի Չեռնյաև
* Երգերի տեքստի հեղինակ՝ Լև Օշանին
* Հնչյունային ռեժիսոր՝ Ալեքսանդր Պավլով
* Մոնտաժող՝ Վսևոլոդ Մասսինո

Ստեղծում
--------

Ֆիլմը նկարահանվել Է Վիկտոր Քինի համանուն վեպի մոտիվներով, որն առաջին անգամ հրապարակվել է 1928 թվականին և պատմում Հեռավոր Արևելքում տեղի ունեցող իրադարձությունների մասին, որը բռնկվել է քաղաքացիական պատերազմի կրակով։ Սցենարի ստեղծմանը մասնակցել է հայտնի հետազոտող Ցեցիլիա Քինը։

Որոշ դրվագներ նկարահանվել են Մոշևո գյուղում՝ այն լեռան կողքին գտնվող վայրում, որտեղ քաղաքացիական պատերազմի ժամանակ հրետանային մարտկոց էր կանգնած և իրական մարտական գործողություններ են ընթացել կարմիրների և սպիտակների միջև։ Դրա համար 1905 թվականին ֆրանսիացիների կողմից կառուցված արդեն գոյություն ունեցող հիմնական երկաթուղային ճյուղին զուգահեռ կինեմատոգրաֆիստները գցել են ճանապարհի երեք լրացուցիչ օղակներ և իսկական զրահամեքենա են դրել, իսկ որոշ տեղացիներ մասնակցել են զանգվածային տեսարանների ստեղծմանը։ Մի շարք դրվագներ նկարահանվել են Մոլոտով քաղաքում։

Ֆիլմում որպես լեյտմոտիվ հնչում է «Песня о тревожной молодости» երգը, որը գրել է Ալեքսանդրա Պախմուտովան Լև Օշանինի բանաստեղծության հիման վրա։ Պախմուտովան Օշանինի բանաստեղծությունների հիման գրել է ևս չորս երգ և մի քանի սիմֆոնիկ դրվագներ։

Ծանոթագրություններ
------------------

1. ↑
2. ↑  *Литовченко Г. А.* Пермские железнодорожники в этом суровом, яростном и прекрасном мире. От 1946 до 2008 года. От события к событию. — Пермь, 2008. — 734 с.
3. ↑  «Молотов (Пермь). Кадр из фильма «По ту сторону», 1958». *PastVu*. Արխիվացված օրիգինալից 2021 թ․ հունիսի 2-ին. Վերցված է 2021 թ․ մայիսի 31-ին.
4. ↑  «Не Ленин такой молодой: Александре Пахмутовой исполнилось 90 лет». Արխիվացված օրիգինալից 2020 թ․ հուլիսի 1-ին. Վերցված է 2020 թ․ հուլիսի 1-ին.
5. ↑  *Екатерина Добрынина* Из биографии композитора // А.Пахмутова. — Советский композитор, 1973.

Արտաքին հղումներ
----------------

* «Այն կողմում»(անգլ.) ֆիլմը Internet Movie Database կայքում
* «Այն կողմում» ֆիլմըԱրխիվացված 2020-07-03 Wayback Machine «Մոսֆիլմի» կայքում

|  |  |  |
| --- | --- | --- |
| 

|  |  |
| --- | --- |
|  ⛭   Թեմատիկ կայքեր | Internet Movie Database |

 |